
PËR MIRATIMIN E KUADRIT MAKROEKONOMIK E FISKAL PËR PERIUDHËN 2018–2020

Në mbështetje të nenit 100 të Kushtetutës dhe të neneve 23 e 27, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

1. Miratimin e kuadrit makroekonomik e fiskal për periudhën 2018–2020, si dhe lidhjet nr. 1, “Treguesit kryesorë makroekonomikë”, nr. 2/1 e nr. 2/2, “Treguesit fiskalë sipas buxhetit të konsoliduar”, që i bashkëlidhen këtij vendimi dhe janë pjesë përbërëse të tij.
2. Ngarkohet Ministria e Financave për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi

[bookmark: _Toc472430732]Hyrje 
Kuadri Makroekonomik e Fiskal (KMF) për periudhën 2018–2020 është pjesë e Sistemit të Planifikimit të Integruar dhe përgatitet nga Ministria e Financave. KMF-ja ka për qëllim përcaktimin e përparësive strategjike të qeverisë. Ai projekton pritshmërinë makroekonomike në horizontin kohor afatmesëm, si dhe parashikon nivelin e zërave të agreguar të të ardhurave dhe shpenzimeve të buxhetit të shtetit. Ai përcakton synimet dhe objektivat e qeverisë në lidhje me treguesit kryesorë të politikës fiskale, si: balancën e përgjithshme fiskale (deficitin), huamarrjen, borxhin publik, balancën fiskale primare dhe atë korrente. KMF-ja shërben si bazë për përcaktimin e tavaneve në fazën e parë të procesit të përgatitjes së Programit Buxhetor Afatmesëm (PBA) 2018–2020 në nivel ministrie. 


KMF-ja miratohet nga Këshilli i Ministrave në muajin janar të çdo viti dhe mund të jetë sërish subjekt rishikimi dhe përditësimi përgjatë vitit, përpara finalizimit të PBA-së dhe të tavaneve për shpenzimet. 
KMF-ja përmban dy komponentë kryesorë: i) parashikimet për treguesit kryesorë makroekonomikë, të cilët paraqesin pritshmërinë ekonomike për vitin aktual dhe tri vitet e ardhshme; dhe ii) parashikimet dhe objektivat për treguesit fiskalë, të cilët paraqesin burimet e pritshme në dispozicion të qeverisë për vitet 2018–2020 dhe shpërndarjen e tyre për këtë periudhë sipas buxhetit të konsoliduar. Këto komponentë paraqiten në mënyrë tabelore në fund të këtij dokumenti, përkatësisht lidhja nr. 1; lidhja nr. 2/1; dhe lidhja nr. 2/2.
KMF-ja 2018–2020 ka ndryshime relativisht të vogla kundrejt KMF-së të mëparshëm, si dhe me ligjin e buxhetit vjetor 2017 për vitet 2017–2019. Ai është, gjithashtu, në linjë me parashikimet e institucioneve ndërkombëtare dhe në përputhje të plotë me parimet dhe rregullat fiskalë të ligjit organik të buxhetit.
[bookmark: _Toc472430733][image: ]1. Zhvillimet më të fundit makro-ekonomike 
Nga tërësia e statistikave dhe informa-cioneve të disponueshme, duket qartë se ekonomia ka hyrë tashmë në një trajektore përshpejtuese të rritjes. Referuar statisti-kave të llogarive kombëtare tremujore, rezulton një përshpejtim i rritjes ekonomike për 9-mujorin e parë të vitit 2016. Nga optika e kërkesës, rritja në 9-mujorin e parë të vitit 2016 është gjeneruar nga kërkesa e brendshme, ndërkohë që kërkesa e huaj dha një kontribut lehtësisht në kahun negativ. Sinjal të rëndësishëm përbën vijimi i trendit pozitiv dhe relativisht të fortë të konsumit për të pestin tremujor radhazi, që prej tremujorit të tretë të vitit 2015. 
Rritja reale e Prodhimit të Brendshëm Bruto për nëntë muajt e parë të 2016-s ishte 3.27 për qind nga rreth 2.6 për qind që ishte për vitin 2015. Kjo performancë për tre tremujorët e parë të vitit është në linjë me pritshmëritë tona fillestare dhe aktuale për një rritje prej rreth 3.4 për qind për të gjithë vitin 2016.
Kërkesa agregate u rrit në mënyrë të qëndrueshme përgjatë 9 muajve të vitit 2016, e mbështetur kryesisht nga rritja në kërkesën e brendshme. Konsumi final total, i cili përbën peshën kryesore në kërkesën agregate u rrit me rreth 2.2 për qind përgjatë nëntë muajve të parë të vitit 2016 (në terma realë vjetorë), e mbështetur kryesisht nga rritja e të ardhurave të disponueshme, normat e ulëta të interesit dhe nga përmirësimi i sentimentit ekonomik të konsumatorëve, por edhe të biznesit. Ndërkohë konsumi final privat (i familjeve) u rrit me rreth 2.3 për qind gjatë këtyre nëntë muajve të parë, duke pasur një përshpejtim të ndjeshëm nga viti 2015 ku shënonte një rritje pozitive, por të moderuar, prej rreth 0.9 për qind.
Komponenti i “Formimit Bruto të Kapitalit Fiks”, ose ndryshe investimet totale në ekonomi, gjatë nëntë muajve të parë u rritën me rreth 8.1 për qind (në terma realë vjetorë), ndërkohë që për tremujorin e tretë të vitit vihet re një përshpejtim i ritmit të rritjes së investimeve prej rreth 11.9 për qind e mbështetur edhe nga flukse të larta hyrëse të investimeve të huaja direkte, ku këto të fundit (pra, IHD), referuar statistikave të bilancit të pagesave (Banka e Shqipërisë) për tremujorin e tretë të vitit shënuan një rritje nominale prej rreth 12.9 për qind në terma vjetorë.
Ndërkohë, në kontributin negativ që dha kërkesa e huaj në rritjen ekonomike gjatë nëntë muajve të parë të vitit, luajtën rol si rritja negative e eksporteve të mallrave, e shkaktuar tërësisht nga eksportet e naftës bruto e lidhur drejtpërdrejtë me konjukturat e çmimeve të naftës në tregjet ndërkombëtare, ashtu edhe një rritje e ndjeshme e importeve të mallrave në reflektim të përshpejtimit të fortë të konsumit final. Megjithatë impakti në deficitin e llogarisë korrente ka qenë i moderuar, pasi thellimi i deficitit të bilancit tregtar u kompensua në një masë të madhe prej përmirësimit të suficitit të bilancit të shërbimeve. Këtu evidentohet rritja e eksporteve të shërbimeve të lidhura me aktivitetet turistike. Stabiliteti i sektorit të jashtëm të ekonomisë është reflektuar përgjithësisht edhe në një stabilitet për sa i takon ecurisë së monedhës vendase (lekut) kundrejt valutave kryesore. 
Më specifikisht për eksportet e mallrave, referuar statistikave të tregtisë së jashtme (INSTAT), të cilat janë të disponueshme deri në dhjetor 2016, rezulton një rritje pozitive e eksporteve total prej 0.1 për qind në terma vjetorë. Ndërkohë që nëse kjo statistikë zhvishet prej efektit të kategorisë së eksporteve të “naftës bruto, mineraleve dhe energjisë elektrike”, rezulton se pjesa tjetër e eksporteve për periudhën janar-dhjetor 2016 ka pasur një rritje prej rreth 10.2 për qind në terma vjetorë nominalë. Gjithashtu, është e rëndësishme të evidentohet se që prej muajit gusht 2016, rritja e eksporteve totale të mallrave ka kaluar në territor pozitiv dhe me një trend përshpejtues. Ndërkohë që vetëm për muajin dhjetor edhe kategoria e eksporteve të naftës bruto, mineraleve dhe energjisë shënoi një rritje të fortë pozitive prej rreth 39.9 për qind në terma vjetorë, në reflektim edhe të rritjes së çmimit të naftës bruto së fundmi në tregjet ndërkombëtare, ndërsa eksportet totale për dhjetorin shënuan një rritje prej rreth 22.5 për qind në terma vjetorë.
Nga optika e ofertës agregate, rritja ekonomike përgjatë nëntëmujorit të vitit 2016 është gjeneruar kryesisht nga performanca e vazhdueshme pozitive e sektorit të “Tregtisë, transportit dhe hoteleve”, i cili shënoi një rritje reale në terma vjetorë prej 5.2 për qind, e cila shkon në linjë edhe me performacën e aktiviteteve të turizmit këtë vit. Gjithashtu, nga pikëpamja e ofertës, rritja u gjenerua edhe nga një performancë dukshëm pozitive e sektorit të ndërtimit, i cili shënoi një rritje reale prej rreth 6.1 për qind, në linjë me ecurinë e investimeve, si private ashtu edhe publike, krahasuar me nëntë muajt e parë të 2015. Sektorë të tjerë, të cilët kanë pasur, gjithashtu, një rritje pozitive të fortë ishin ai i “Aktivitete financiare dhe të sigurimit” me një rritje reale prej rreth 7 për qind; “Informacioni dhe telekomunikacioni” me një rritje prej rreth 7.5 për qind; “Aktivitete të pasurive të paluajtshme” me një rritje prej 4.8 për qind; dhe “Arte, argëtim dhe çlodhje” me një rritje prej rreth 9.7 për qind. Ndërkohë sektori i “Bujqësisë” ka pasur, gjithashtu, një rritje pozitive, por të moderuar për nëntë muajt e parë të vitit prej rreth 1 për qind. Ndërsa sektori i “Industrisë” ka rezultuar praktikisht në një stagnacion (pra, me një rritje reale rreth zeros), ku rënia e fortë e industrisë nxjerrëse (kryesisht industria nxjerrëse e naftës bruto dhe mineraleve) u kompensua nga ajo përpunuese, ku evidentohet performanca e mirë e sektorit energjetik këtë vit, por edhe aktivitete të tjera të industrisë përpunuese si industria e lehtë me përpunim “fason” etj. 
Përgjithësisht në linjë me përshpejtimin e vënë re në aktivitetin ekonomik rezulton edhe dinamika në tregun e punës. Sipas anketës së forcave të punës, punësimi në nëntë muajt e parë të vitit 2016 u rrit me rreth 7.4 për qind, kundrejt së njëjtës periudhë të 2015-s, ndërkohë shkalla e papunësisë ka vijuar trendin e saj rënës që prej T1-2014, ku shënoi pikun prej 18.0 për qind, duke zbritur gradualisht në rreth 15.2 për qind në T3-2016. Në harkun kohor të një viti, pra krahasuar me tremujorin e tretë të vitit 2015 ku shkalla e papunësisë regjistronte nivelin 17.5 për qind, rezulton një reduktim prej 2.3 pikë përqindje, i cili përbën, gjithashtu, një sinjal të rëndësishëm pozitiv sa i takon situatës ekonomike dhe pritshmërive në vijimësi. 
Gjithashtu në të njëjtin trend pozitiv shfaqet edhe kreditimi i ekonomisë. Ndonëse sërish në nivele të moderuara, gjatë vitit 2016 norma e rritjes së kreditimit për ekonominë ka qëndruar në territor pozitiv dhe me një trend rritës. E zhveshur nga efekti i fshirjes së “kredive të humbura” nga bilancet e bankave, një prej masave të ndërmarra në kuadër të strategjisë së BSH-së dhe qeverisë për uljen e kredive të këqija në ekonomi, rezulton se rritja e stokut të kredisë për ekonominë deri në nëntor 2016 ishte rreth 3 për qind në terma vjetorë. Ndërkohë sektori financiar përgjithësisht duket mjaft stabël, likuid dhe me parametra të mirë të mjaftueshmërisë së kapitalit dhe rentabilitetit. 
Inflacioni, gjithashtu, ka shfaqur një prirje përgjithësisht në linjë me ecurinë e aktivitetit ekonomik. Gjatë 2016-s, ai ka pasur përgjithësisht një trend rritës, veçanërisht gjatë gjysmës së dytë të vitit. Inflacioni mesatar për 2016 ishte 1.3 për qind, ndërsa ai në fund të vitit (dhjetor) ishte 2.2 për qind.
[bookmark: _Toc472430734]2. Politikat fiskale 
Politika fiskale për periudhën afatmesme 2018–2020 do të jetë e orientuar drejt konsolidimit fiskal ndërkohë që siguron një nivel optimal investimesh rreth 4.6 për qind të PBB-së (përfshirë këtu edhe Fondin e Zhvillimit Rajonal, si dhe investimet në sektorin e energjisë të financuara nga buxheti i shtetit). Konsolidimi fiskal dhe reduktimi i borxhit publik është thelbësor për uljen e risqeve të ardhura nga borxhi, të cilat pengojnë rritjen ekonomike dhe shkaktojnë paqëndrueshmëri makroekonomike. KMF-ja 2018–2020 dhe politika fiskale e synuar prej tij është në përputhje të plotë me parimet dhe rregullat fiskalë të ligjit organik të buxhetit (shih kuadratin në faqen 7–8). Ky kuadër fiskal synon një deficit fiskal të përgjithshëm prej 1.8 për qind të PBB-së për 2018-n, nga 2.0 për qind i programuar për vitin 2017; nivel prej 1.0 për qind të PBB-së më 2019-n; dhe 0.6 për qind në vitin 2020. Njëkohësisht targeton në vijimësi një balancë primare pozitive dhe në rritje për vitet 2018–2020, respektivisht 1 për qind në 2018 nga 0.7 për qind i targetuar në buxhetin 2017; 1.8 për qind në 2019; dhe 2.3 për qind në vitin 2020.
Ky konsolidim fiskal do të bëjë të mundur që niveli i borxhit publik ndaj PBB-së të vijojë trajektoren rënëse të nisur që në vitin 2016. Borxhi publik pritet që të bjerë rreth nivelit e 66.3 për qind e PBB-së për 2018-n, 62.8 për qind më 2019-n dhe më tej në 59.6 për qind në vitin 2020. 
Në të njëjtën kohë, ky kuadër fiskal përfshin një serë politikash buxhetore për të mbështetur rritjen ekonomike dhe për të kompensuar efektet shtrënguese të konsolidimit fiskal. Investimet publike në periudhën afatshkurtër dhe afatmesëm parashikohen të mbahen në të paktën 4.6 për qind të PBB-së, e cila është e rëndësishme për të ushqyer kërkesën agregate në afat të shkurtër dhe për ta zhvendosur rritjen ekonomike në një nivel të më të lartë në afat të mesëm dhe të gjatë. 

PARIMET DHE RREGULLAT FISKALE

Në përputhje të plotë me obligimet që rrjedhin prej ligjit organik të buxhetit nr. 57/2016, ligji i buxhetit për vitin 2017, materializon parimet dhe rregullat fiskale të mëposhtme:

1.  Në çdo ligj vjetor të buxhetit, fillestar apo të rishikuar, si dhe në planifikimet e buxhetit afatmesëm, raporti i borxhit publik ndaj Produktit të Brendshëm Bruto do të planifikohet më i ulët se niveli i vlerësuar për vitin pararendës, deri atëherë kur niveli i borxhit të arrijë dhe qëndrojë poshtë nivelit 45 përqind të Produktit të Brendshëm Bruto;

Në përputhje me këtë dispozitë (rregull fiskal) të LOB-it, Kuadri 2018-2020 targeton cdo vit një një nivel të borxhit publik total në përqindje të PBB ndjeshëm më të ulët se sa një viti pararendës.

2.  Vlera e Produktit të Brendshëm Bruto, nominale në lekë, e cila do të përdoret për llogaritjen e raportit të borxhit publik ndaj Produktit të Brendshëm Bruto për vitet buxhetore që planifikohen dhe për vitin pararendës, nuk mund të jetë më e lartë se vlera respektive e parashikuar ose vlerësuar në raportin “Perspektiva ekonomike botërore” (World Economic Outlook), të Fondit Monetar Ndërkombëtar, më i fundit i publikuar në kohën kur ligji vjetor i buxhetit dorëzohet për miratim në Kuvend. Kjo dokumentohet qartësisht në relacionin shoqërues të ligjit vjetor të buxhetit; 

Në përputhje me këtë dispozitë (rregull fiskal) të LOB-it, Kuadri 2018-2020 bazohet në projeksionet e mëposhtme të PBB-së nominale, të cilat paraqiten në mënyrë krahasimore kundrejt projeksioneve të raportit “Perspektiva Ekonomike Botërore” (World Economic Outlook), të Fondit Monetar Ndërkombëtar, më i fundit i publikuar më 4 tetor 2016.

Parashikimet e PBB nominale të FMN dhe Ministrisë së Financave
në miliardë lekë
2014
2015
2016
2017
2018
2019
2020



Para.
Para.
Para.
Para.
Para.
FMN - Perspektiva Ekon. Bot.
1,394
1,436
1,504
1,597
1,709
1,835
1,971
Ministria e Financave
1,394
1,436
1,502
1,596
1,707
1,833
1,953
Diferenca FMN - MeF 
0
0
2
1
2
2
18
(duhet të jetë jo më e vogël se zero)







 
3. Në çdo vit buxhetor të planifikuar duhet të përfshihet një kontingjencë e veçantë, prej jo më pak se 0.7 për qind e shpenzimeve totale të buxhetit, për të kompensuar rreziqe potenciale nga luhatjet në kurset e këmbimit ose normat e interesit, me ndikim në nivelin e borxhit.

Në përputhje me këtë dispozitë (rregull fiskal) të LOB-it, Kuadri 2018-2020 përfshin për cdo vit në një zë të veçantë të tij, emërtuar “Kontigjencë për impaktin në borxhin publik nga luhatjet e normave të interesit etj.” një kontigjencë prej mbi 0.7 përqind e shpenzimeve totale. 
4. Të ardhurat nga privatizimi nuk janë pjesë e procesit të programimit buxhetor. Në rastet e arkëtimit ato përdoren, jo më pak se 50 për qind, për uljen e borxhit publik dhe pjesa tjetër për investime publike. Pas arritjes së nivelit të borxhit publik, sipas përcaktimeve të shkronjës “a”, të pikës 1, të nenit 4/1 të ligjit organik të buxhetit nr. 57/2016, përdorimi i të ardhurave të arkëtuara nga privatizimet përcaktohet në ligjin vjetor të buxhetit.

Në përputhje me këtë dispozitë (rregull fiskal) të LOB-it, Kuadri 2018-2020 nuk përfshin të hyra nga privatizimet e mundshme.

5. Masa e deficitit buxhetor nuk mund të tejkalojë masën e shpenzimeve kapitale të parashikuara çdo vit në ligjin e buxhetit.

Në përputhje me këtë dispozitë (rregull fiskal – “rregulli i artë”) të LOB-it, deficiti i targetuar në Kuadrin 2018-2020 është çdo vit ndjeshëm më i ulët se sa shpenzimet kapitale të planifikuara. Rrjedhimisht, balanca korrente e targetuar është pozitive prej mesatarisht 3.5 përqind të PBB në çdo vit të programuar.

__________
1. Linku për aksesimin e raportit WEO – Tetor 2016: http://www.imf.org/external/pubs/ft/seo/2016/02/weodata/index.aspx


3. Parashikimet e treguesve makroekonomikë dhe fiskalë 
[bookmark: _Toc472430736]Metodologjia e parashikimeve makroekonomike
Parashikimi i treguesve makroekonomikë afatmesëm dhe i tërësisë së elementeve përbërëse të kuadrit makroekonomik është bazuar kryesisht në metodat modeluese dhe analitike të programimit financiar. Skenari bazë i kuadrit makroekonomik, mbështetet në linjën aktuale të politikave makroekonomike, në linjën aktuale të politikave e reformave ekonomiko-strukturore qeveritare, në sjelljen dhe në bashkëveprimin racional të agjentëve ekonomikë brenda kontureve të ambientit të brendshëm e të jashtëm makroekonomik, i cili duket si më i mundshmi për periudhën afatmesme në vijim. Në kryerjen e këtyre parashikimeve janë ngritur një set supozimesh bazë, si dhe janë përdorur një set i gjerë të dhënash statistikore makroekonomike të gjeneruara prej institucioneve, si: Instituti i Statistikave, Banka e Shqipërisë, Ministria e Financave, Fondi Monetar Ndërkombëtar, Banka Botërore, Eurostat etj. Këto statistika janë kryesisht në formën e serive kohore me frekuencë vjetore, tremujore e mujore. Kohëzgjatja e tyre e marrë në konsideratë për ndërtimin e këtij kuadri është përgjithësisht që prej vitit 1996. Pasi janë ndjekur të gjitha etapat metodologjike të parashikimit, skenari bazë i përftuar synon të paraqesë situatën makroekonomike përgjithësisht më të mundshme dhe maksimalisht konsistente në aspektin e një ekonomie të plotë dhe integrale. 
Objektivat themelorë të miksit të politikave fiskale e monetare përgjatë tri viteve në vijim me anë të të cilave synohet ruajtja dhe konsolidimi i mëtejshëm i stabilitetit makroekonomik, krijimi i klimës për një rritje të lartë e të qëndrueshme ekonomike, si dhe konvergimi sa shpejt drejt nivelit mesatar të mirëqenies të Bashkimit Evropian, janë:
- Targetimi i një trajektore rënëse të borxhit publik, duke synuar nivelin poshtë 60 për qind të PBB-së në vitin 2020.
- Mbajtja e një niveli të investimeve publike mbi nivelin e deficitit të përgjithshëm fiskal në çdo vit dhe mundësisht afër nivelit optimal prej 5 për qind të PBB-së.
- Harmonizimi me objektivin themelor të politikës monetare për stabilitetin e çmimeve, e cila targeton një normë inflacioni në nivelin 3 për qind dhe ankorimin e pritshmërive të tij rreth këtij niveli. 
- Zbutja e deficitit të llogarisë korrente dhe përmirësimi i pozicionit të jashtëm të ekonomisë duke tentuar rritjen graduale të nivelit të rezervave valutore dhe duke ruajtur të paktën një nivel dysheme të tyre, të mjaftueshëm për të financuar jo më pak se 4 muaj import mallrash dhe shërbimesh. 
Këta objektiva fondamentalë përbejnë konturet bazë të këtij programi ekonomik e fiskal brenda të cilave përcaktohen projeksionet dhe programohen për të gjithë variablat e tjerë makroekonomikë. 
[bookmark: _Toc472430737]Skenari makroekonomik e fiskal afatmesëm
Perspektiva ekonomike pritet të vijojë përmirësimin në periudhën afatmesme. Rritja ekonomike pritet të vijojë përshpejtimin e saj e gjeneruar në masën më të madhe prej kërkesës së brendshme, duke arritur në 3.8 për qind në vitin 2017 nga 3.4 për qind e pritur për 2016-n, dhe duke kaluar mbi nivelin 4 për qind për tri vitet e ardhshme, përkatësisht 4.1 për qind më 2018-n dhe 4.2 për qind më 2019-n, dhe 4.3 për qind më 2020-n. 
Investimet, veçanërisht ato të huaja direkte, si dhe konsumi, pritet të jenë gjeneratorët kryesorë të rritjes. Pritshmëritë për rritjen e mëtejshme të kërkesës për investime reflektojnë edhe përmirësimin aktual të normave të shfrytëzimit të kapaciteteve prodhuese.
Eksporti i mallrave pritet t’i rikthehet normave relativisht të larta të rritjes duke supozuar të paktën një mosrënie të mëtejshme të çmimeve të naftës bruto dhe mineraleve në tregjet ndërkombëtare. Eksporti i shërbimeve, veçanërisht, shërbimet turistike, pritet të kenë një performancë të mirë në afat të mesëm. Megjithatë, kërkesa e huaj neto pritet të vazhdojë të ketë një kontribut neutral në vitin 2018 për shkak të vijimit të importeve relativisht të larta të mallrave kapitale, veçanërisht, në reflektim të dy projekteve kryesore të energjisë, TAP dhe Statkraft-Devoll Hydropower. Ndërkohë për vitet 2019 dhe 2020, kontributi i kërkesës së huaj neto parashikohet të rikthehet në terren pozitiv. 
Ndërsa politika fiskale do të vazhdojë të orientohet drejt konsolidimit në horizontin afatmesëm dhe atë afatgjatë, politika buxhetore për të ruajtur një nivel të investimeve publike afër 5 për qind të PBB-së, do të mbështesë krijimin e konsiderueshëm të kapitalit fiks bruto në ekonomi, i cili është i rëndësishëm për të mbajtur nivele relativisht të larta rritjeje, si në afatin e shkurtër ashtu edhe në afatin e gjatë. Rritja e konsumit privat pritet të vazhdojë të jetë në nivele relativisht të larta pozitive, duke reflektuar besimin e përmirësuar të konsumatorëve. Në të njëjtën kohë, qëndrimi akomodues i parashikuar i politikës monetare për periudhën afatmesme, për sa kohë që presionet inflacioniste të mbeten në kahun e poshtëm, pritet të mbështesë konsumin privat dhe investimet.
Rritja e konsumit privat përgjatë horizontit të parashikuar pritet të mbështetet edhe nga përmirësimet në tregun e punës. Kjo do të stimulojë rritjen reale të të ardhurave të individëve. Në të njëjtën kohë, edhe rritja e huadhënies për konsum parashikohet në rritje, duke reflektuar si përmirësimin e financave të individëve, ashtu edhe lehtësimin e standardeve të kredidhënies nga sistemi bankar. 
Kërkesa totale e sektorit publik do të vijojë të jetë disi e kufizuar si rezultat i konsolidimit fiskal. Megjithatë, konsolidimi fiskal do të reduktojë ndjeshëm primet e risqeve në periudhën afatmesme dhe do të krijojë më shumë hapësira për zgjerimin dhe përforcimin e sektorit privat.
Në të njëjtën kohë, përbërja e politikave buxhetore të planifikuara në mbështetje të rritjes ekonomike, pritet të balancojnë në një masë të caktuar efektet shtrënguese të konsolidimit fiskal. 
Rritja ekonomike në periudhën afatmesme në vijim pritet të gjenerojë një nivel relativisht të lartë punësimi, pasi sektorët e prodhimit me intensitet të lartë të forcës së punës pritet të performojnë më mirë se të tjerët. Për këtë arsye, rritja e punësimit total pritet të përshpejtohet gjatë viteve 2018–2020. Ndërkohë shkalla e papunësisë pritet të zbresë në 13.3 për qind për vitin 2018 dhe të vijojë gradualisht rënien rreth nivelit 11.8 për qind në vitin 2020. 
Presionet inflacioniste parashikohet të forcohen në periudhën afatmesme. Inflacioni pritet të rritet gradualisht dhe të rikthehet në objektivin e politikës monetare, brenda fundit të vitit 2018. Presionet e brendshme inflacioniste priten të përshpejtohen, si rezultat i rritjes së konsumit privat dhe investimeve, që do të mbështesin një ritëm më të shpejtë të rritjes ekonomike. Për më tepër, kërkesa agregate dhe inflacioni në mjedisin ndërkombëtar pritet të kenë një efekt disinflacionist në një masë më të vogël për periudhën afatmesme në vijim.

Grafik: Rritja reale (majtas, në për qind) dhe kontributet në rritje (djathtas, në pikë për qind) sipas komponentëve të kërkesës agregate 

Burimi: INSTAT, Ministria e Financave 













Grafik: Rritja reale (majtas, në për qind) dhe kontributet në rritje (djathtas, në pikë për qind) sipas komponentëve të ofertës agregate

Burimi: INSTAT Ministria e Financave 

Parashikimet për treguesit kryesorë makroekonomikë paraqiten në lidhjen nr. 1 bashkëngjitur projektvendimit.
Bazuar mbi parashikimet e treguesve kryesorë makroekonomikë, reformave fiskale të ndërmarra, efekteve të pritshme të përmirësimit administrativ, si dhe të faktorëve të tjerë përcaktues në ecurinë e zërave të ndryshëm të të ardhurave të buxhetit të shtetit, të ardhurat totale të buxhetit për tri vitet në vijim (2018–2020) parashikohet të rriten mesatarisht me rreth 6.85 për qind në çdo vit. Të ardhura tatimore për këtë periudhë parashikohen me një rritje mesatare vjetore prej rreth 6.9 për qind.

Grafik: Të ardhurat (majtas në miliardë lekë, djathtas në për qind të PBB-së) 

Burimi: Ministria e Financave

Duke qëndruar brenda kontureve të parashikimeve të treguesve makroekonomikë dhe të të ardhurave për tri vitet në vijim, si dhe duke synuar respektimin e objektivave të sipërpërmendur të deficitit fiskal për këtë periudhë, burimet totale të qeverisë për t’u shpenzuar gjatë viteve 2018–2020 pritet të jenë mesatarisht në rreth 519 miliardë lekë në çdo vit ose mesatarisht rreth 28.4 për qind e PBB-së. Investimet publike janë programuar të mbahen në një nivel mesatarisht prej rreth 4.6 për qind të PBB-së në çdo vit. Këto konsiderohen nivele optimale për mbështetjen e një rritje ekonomike të lartë e të qëndrueshme.


Grafik: Shpenzimet (majtas në miliardë lekë, djathtas në për qind të PBB-së) 

Burimi: Ministria e Financave

Parashikimet e të ardhurave sipas zërave të buxhetit të konsoliduar, si dhe niveli i shpenzimeve të shpërndara sipas zërave të buxhetit të konsoliduar paraqiten në lidhjet nr. 2/1 dhe nr. 2/2 bashkëngjitur projektvendimit, respektivisht në terma nominalë dhe në raport me PBB-në.

Lidhja nr. 1 
Treguesit kryesorë makroekonomikë

[image: ]
[bookmark: _Toc472430739]
Lidhja nr. 2/1 – Treguesit fiskalë sipas buxheti të konsoliduar (në milion lekë)
[image: ]
[bookmark: _Toc472430740]Lidhja Nr. 2/2 – Treguesti fiskalë sipas buxheti të konsoliduar (në përqindje të PBB) 

2016 2017 2018 2019 2020

Vler. Para. Para. Para. Para.

Popullsia Milion 2.9 2.9 2.9 2.9 2.9 2.9 2.9

Inflacioni (mesatar)  % 1.6 1.9 1.3 2.3 2.7 3.0 3.0

Deflatori i PBB % 1.4 0.3 1.3 2.4 2.7 3.0 2.2

Kursi i këmbimit (mesatar) Lek / USD 105.5 126.0 124.1 124.1 124.1 124.1 124.1

Kursi i këmbimit (mesatar) Lek / Euro 140.0 139.7 137.4 137.4 137.4 137.4 137.4

Faktori i Konvertimit sipas Paritetit te Fuqisë Blerese (PPP)Lek / USD 43.3 44.2 44.2 44.2 44.2 44.2 44.2

Rritja reale e PBB  % 1.8 2.6 3.4 3.8 4.1 4.2 4.3

PBB Lek miliardë 1,394.4 1,434.7 1,501.9 1,596.4 1,707.4 1,832.7 1,953.2

PBB USD miliardë 13.2 11.4 12.1 12.9 13.8 14.8 15.7

PBB Euro miliard 10.0 10.3 10.9 11.6 12.4 13.3 14.2

PBB për banor Lek mijë 481.9 496.6 519.3 550.3 586.3 626.8 665.3

PBB për banor  USD 4,568.6 3,942.4 4,183.1 4,433.0 4,722.4 5,048.9 5,359.3

PBB për banor  Euro 3,442.7 3,553.7 3,780.6 4,006.4 4,268.0 4,563.0 4,843.6

PBB për banor  USD-PPP 11,118.1 11,241.0 11,755.4 12,457.6 13,271.0 14,188.4 15,060.8

Norma e papunësisë  % 17.9 17.5 15.7 14.4 13.3 12.5 11.8

Të ardhurat totale % të PBB 26.3 26.4 27.6 27.3 27.3 27.3 27.3

Shpenzimet totale % të PBB 31.5 30.5 30.0 29.3 29.1 28.2 27.8

Bilanci i përgjithshëm  % të PBB -5.2 -4.1 -2.4 -2.0 -1.8 -1.0 -0.6

Bilanci primar fiskal % të PBB -2.3 -1.4 0.5 0.7 1.0 1.8 2.3

Bilanci korrent fiskal % të PBB -0.7 0.4 2.4 2.9 2.9 3.6 3.9

Huamarrje totale neto % të PBB 5.0 3.5 2.2 2.0 1.8 1.0 0.6

Borxhi Publik Total % të PBB 72.1 72.7 71.0 68.9 66.3 62.8 59.6

Borxhi publik i qeverise se pergjithshme % të PBB 66.2 68.7 67.3 65.3 62.9 59.5 56.4

Borxhi publik jashte treguesve fiskale % të PBB 5.9 4.0 3.6 3.6 3.5 3.3 3.1

Bilanci I llogarisë korrente % të PBB -12.9 -11.2 -12.1 -12.6 -12.0 -10.7 -9.8

Bilanci tregtar (Mallra & Shërbime) % të PBB -19.0 -17.3 -18.1 -18.0 -17.1 -15.6 -14.2

Mallra % të PBB -22.2 -22.4 -23.9 -24.1 -23.4 -21.9 -21.1

Eksporte % të PBB 9.4 7.5 6.9 7.1 7.4 7.6 7.8

Importe % të PBB -31.6 -29.9 -30.8 -31.2 -30.8 -29.5 -28.9

Bilanci i pagesave % të PBB 1.0 5.9 1.3 1.3 1.9 2.1 1.9

Rezervat valutore Euro milion 2,191.7 2,880.0 3,024.2 3,180.8 3,412.5 3,691.6 3,958.8

Në muaj importi mall. e shërb. Muaj 5.6 7.6 7.4 7.2 7.3 7.6 7.8

Burimi: INSTAT, Banka e Shqipёrisё, Ministria e Financave, Banka Boterore

2014 2015 Treguesit Njësia

2016 2017 2018 2019 2020

A.N. Buxheti PBA PBA PBA

TOTALI TË ARDHURAVE 327,178 366,721 379,206 414,494 436,401 466,041 499,644 532,422

I. Ndihmat 5,737 10,186 11,215 13,000 13,800 15,000 16,000 17,000

II. Të ardhura tatimore 299,888 335,868 342,308 375,814 398,201 425,284 456,517 486,487

II.1 Nga tatimet dhe doganat 229,031 253,413 258,882 282,211 299,400 319,797 343,271 365,835

II.2 Të ardhura nga pushteti lokal 10,825 12,447 11,700 14,502 15,400 16,287 17,497 18,610

II.3 Të ardhura nga fondet speciale 60,033 70,008 71,726 79,101 83,400 89,201 95,749 102,043

III. Të ardhura jo-tatimore 21,553 20,667 25,683 25,680 24,400 25,757 27,127 28,935

TOTALI I SHPENZIMEVE 394,118 438,849 437,408 450,224 467,600 496,908 517,168 543,623

I. Shpenzime Korrente 328,641 341,012 350,752 384,740 390,169 412,743 429,749 451,104

I.1 Personeli 70,716 71,373 72,489 67,579 74,830 78,940 80,165 80,749

1 Paga 61,087 61,422 62,492 57,835 58,640 61,269 62,315 62,549

2 Kontributi për sigurime shoqërore 9,629 9,951 9,997 9,344 10,290 10,471 10,550 10,900

3 Fondi i veçantë i pagave 0 400 400 500 600 600

4 Politika të reja pagash 0 0 5,500 6,700 6,700 6,700

I.2 Interesat 43,335 40,075 38,643 42,600 42,000 47,700 50,000 56,463

1  Të brendshme 35,890 31,834 27,385 30,475 25,100 28,500 30,000 34,763

2  Të huaja 7,445 8,241 11,258 12,125 12,900 14,000 12,300 13,700

3  Kontigjencë për impaktin në borxhin publik nga luhatjet e normave të interesit, etj 4,000 5,200 7,700 8,000

I.3 Shpenzime operative e mirëmbajtje, nga të cilat: 32,424 33,124 42,409 43,460 44,687 47,402 49,217 49,412

1 Të qeverisjes qendrore (operative & mirëmbajtje) 38,610 39,787 42,402 44,117 44,112

2 Arsim i lartë 3,000 3,000 3,000 3,000 3,000

3 Të tjera jashtë limitit 1,850 1,900 2,000 2,100 2,300

I.4 Subvencionet 1,574 1,599 1,735 1,740 2,330 2,330 2,300 2,300

I.5 Shpenzime për fondet speciale 127,644 136,336 141,166 155,243 162,122 170,685 180,120 190,120

1 Sigurime shoqërore 95,598 102,794 107,309 115,849 117,600 124,565 131,500 138,500

2 Politika të reja pensionesh 2,600 3,120 3,120 3,120

3 Sigurime shëndetësore 30,147 32,225 32,695 35,794 38,122 39,000 40,500 43,000

4 Shpenzime për kompensimin në vlerë të pronarëve 1,899 1,317 1,162 3,600 3,800 4,000 5,000 5,500

I.6 Buxheti lokal  29,787 32,985 34,066 51,449 40,900 42,287 44,247 47,360

1 Granti nga Buxheti i Shtetit per pushtetin vendor 18,962 20,538 22,366 24,078 20,350 20,750 21,500 23,500

Fond i pakushtezuar  13,045 13,635 13,750 14,500 16,000

Grant Specifik 11,033 6,715 7,000 7,000 7,500

2 Grante konkuruese/Fondi I Zhvillimit Rajonal nga B.Shtetit 10,000

3 Buxheti lokal (të ardhurat e veta tatimore) 10,825 12,447 11,700 14,502 15,400 16,287 17,497 18,610

4 Buxheti lokal (të ardhurat nga transferimi i rentës) 169 350 450 450 450

5 Buxheti lokal (të ardhurat e veta jo-tatimore) 2,700 2,800 2,800 2,800 2,800

6 Reforma e Decentralizimit 2,000 2,000 2,000 2,000

I.7 Transferta të tjera  23,161 25,520 20,244 22,670 23,300 23,400 23,700 24,700

1 Pagesa e papunësisë 800 912 615 850 800 900 1,000 1,000

2 Ndihma ekonomike 19,370 22,849 17,662 19,820 20,500 20,500 20,500 21,500

3 Kompensim për të përndjekurit politikë 2,991 1,759 1,967 2,000 2,000 2,000 2,200 2,200

II. Fondi rezervë 3,800 1,500 3,000 3,800 5,200

1 Fondi rezervë i Këshillit të Ministrave 1,200 1,000 2,000 2,000 3,000

2 Rezerve per reformen ne drejtesi 500 1,000 1,800 2,200

III. Shpenzime kapitale 65,477 60,749 63,059 58,684 74,431 77,665 80,119 83,819

1 Financimi i brendshëm 36,701 33,964 38,133 35,950 46,661 42,305 42,977 46,477

Nga e cila: Fondi per infrastrukturen vendore dhe rajonale 9,500 3,500 3,000 3,000

3 Arsim i lartë nga të ardhurat e veta 883 1,000 1,700 2,000 2,000

4 Financimi i huaj 28,776 26,785 24,926 21,850 26,770 33,660 35,142 35,342

IV. Detyrimet e prapambetura 33,919 17,597

V. Të tjera 0 1,669 1,000 3,000 1,500 3,500 3,500 3,500

3 Hua e dhene per sektorin energjitik 0 1,500 1,000 3,000 3,000 3,500 3,500 3,500

Hua e kthyer nga sektorin energjitik 0 0 0 0 -1,500 0 0 0

VI. Fond shpronesimi 1,500 5,000 0 0

 DEFIÇITI -66,940 -72,128 -58,202 -35,730 -31,199 -30,867 -17,524 -11,201

FINANCIMI DEFIÇITIT 66,940 72,128 58,202 35,730 31,199 30,867 17,524 11,201

I.  I brendshëm 56,129 42,237 -6,403 19,896 20,229 30,498 21,382 23,764

1 Të ardhura nga privatizimi 16,703 35 877 2,600 0 0 0 0

3 Hua-marrje e brendshme (neto) 46,298 38,212 -17,268 17,297 20,229 30,498 21,382 23,764

4 Të tjera -3,399 3,990 9,988 0 0 0 0 0

II. I huaj 10,811 29,891 64,605 15,833 10,970 369 -3,858 -12,563

1 Hua afatgjatë (e marrë) 22,354 19,130 17,832 16,850 18,970 25,460 25,642 89,842

2 Ndryshimi i gjendjes së arkës  1,231 -1,854 -2,992 0 0 0 0 0

3 Ripagesat -12,774 -17,845 -61,693 -22,117 -29,000 -35,091 -39,500 -102,405

4 Mbështetje buxhetore (hua nga FMN, BB) 30,460 111,458 21,100 21,000 10,000 10,000 0

MEMO:

Borxhi Publik Total (Stok) 950,5831,005,157 1,043,2121,065,7021,100,3771,132,5431,151,0841,163,639

I. Borxhi publik nga buxheti (stok) 833,368 922,562 986,2421,011,5131,042,7121,073,5781,091,1031,102,304

1 I brendshëm (stok) 500,868 538,641 520,936 530,834 551,063 581,560 602,943 626,707

2 I huaj (stok) 332,500 383,922 465,306 480,679 491,649 492,018 488,160 475,597

II. Borxhi publik jashtë buxhetit (stok) 117,215 82,595 56,970 54,189 57,666 58,964 59,981 61,335

1 Pushteti vendor (stok) 391 855 940 858 1,058 1,258 1,458 1,658

2 Borxhi publik i garantuar (stok) 51,324 54,540 56,030 53,331 56,608 57,706 58,523 59,677

3 Stoku i detyrimeve të papaguara (stok) 65,500 27,200 0

PBB nominal 1,350,0531,394,419 1,434,7401,501,8911,596,3821,707,4171,832,7491,953,218

Burimi: Ministria e Financave

Nr. E  M  Ë R  T  I  M  I 2013 2014 2015

A.N. Buxheti PBA PBA PBA

TOTALI TË ARDHURAVE 24.2 26.3 26.4 27.6 27.3 27.3 27.3 27.3

I. Ndihmat 0.4 0.7 0.8 0.9 0.9 0.9 0.9 0.9

II. Të ardhura tatimore 22.2 24.1 23.9 25.0 24.9 24.9 24.9 24.9

II.1 Nga tatimet dhe doganat 17.0 18.2 18.0 18.8 18.8 18.7 18.7 18.7

II.2 Të ardhura nga pushteti lokal 0.8 0.9 0.8 1.0 1.0 1.0 1.0 1.0

II.3 Të ardhura nga fondet speciale 4.4 5.0 5.0 5.3 5.2 5.2 5.2 5.2

III. Të ardhura jo-tatimore 1.6 1.5 1.8 1.7 1.5 1.5 1.5 1.5

TOTALI I SHPENZIMEVE 29.2 31.5 30.5 30.0 29.3 29.1 28.2 27.8

I. Shpenzime Korrente 24.3 24.5 24.4 25.6 24.4 24.2 23.4 23.1

I.1 Personeli 5.2 5.1 5.1 4.5 4.7 4.6 4.4 4.1

1 Paga 4.5 4.4 4.4 3.9 3.7 3.6 3.4 3.2

2 Kontributi për sigurime shoqërore 0.7 0.7 0.7 0.6 0.6 0.6 0.6 0.6

3 Fondi i veçantë i pagave 0.0 0.0 0.0 0.0 0.0 0.0 0.0 0.0

4 Politika të reja pagash 0.0 0.0 0.0 0.0 0.3 0.4 0.4 0.3

I.2 Interesat 3.2 2.9 2.7 2.8 2.6 2.8 2.7 2.9

1  Të brendshme 2.7 2.3 1.9 2.0 1.6 1.7 1.6 1.8

2  Të huaja 0.6 0.6 0.8 0.8 0.8 0.8 0.7 0.7

3  Kontigjencë për impaktin në borxhin publik nga luhatjet e normave të interesit, etj

I.3 Shpenzime operative e mirëmbajtje, nga të cilat: 2.4 2.4 3.0 2.9 2.8 2.8 2.7 2.5

1 Të qeverisjes qendrore (operative & mirëmbajtje) 2.6 2.5 2.5 2.4 2.3

2 Arsim i lartë 0.2 0.2 0.2 0.2 0.2

3 Të tjera jashtë limitit 0.1 0.1 0.1 0.1 0.1

I.4 Subvencionet 0.1 0.1 0.1 0.1 0.1 0.1 0.1 0.1

I.5 Shpenzime për fondet speciale 9.5 9.8 9.8 10.3 10.2 10.0 9.8 9.7

1 Sigurime shoqërore 7.1 7.4 7.5 7.7 7.4 7.3 7.2 7.1

2 Politika të reja pensionesh 0.2 0.2 0.2 0.2

3 Sigurime shëndetësore 2.2 2.3 2.3 2.4 2.4 2.3 2.2 2.2

4 Shpenzime për kompensimin në vlerë të pronarëve 0.1 0.1 0.1 0.2 0.2 0.2 0.3 0.3

I.6 Buxheti lokal  2.2 2.4 2.4 3.4 2.6 2.5 2.4 2.4

1 Granti nga Buxheti i Shtetit per pushtetin vendor 1.4 1.5 1.6 1.6 1.3 1.2 1.2 1.2

Fond i pakushtezuar  0.9 0.9 0.8 0.8 0.8

Grant Specifik 0.7 0.4 0.4 0.4 0.4

2 Grante konkuruese/Fondi I Zhvillimit Rajonal nga B.Shtetit 0.0 0.0 0.0 0.7 0.0 0.0 0.0 0.0

3 Buxheti lokal (të ardhurat e veta tatimore) 0.8 0.9 0.8 1.0 1.0 1.0 1.0 1.0

4 Buxheti lokal (të ardhurat nga transferimi i rentës) 0.0 0.0 0.0 0.0 0.0

5 Buxheti lokal (të ardhurat e veta jo-tatimore) 0.2 0.2 0.2 0.2 0.1

6 Reforma e Decentralizimit 0.1 0.1 0.1 0.1

I.7 Transferta të tjera  1.7 1.8 1.4 1.5 1.5 1.4 1.3 1.3

1 Pagesa e papunësisë 0.1 0.1 0.0 0.1 0.1 0.1 0.1 0.1

2 Ndihma ekonomike 1.4 1.6 1.2 1.3 1.3 1.2 1.1 1.1

3 Kompensim për të përndjekurit politikë 0.2 0.1 0.1 0.1 0.1 0.1 0.1 0.1

II. Fondi rezervë 0.3 0.1 0.2 0.2 0.3

1 Fondi rezervë i Këshillit të Ministrave 0.1 0.1 0.1 0.1 0.2

2 Rezerve per reformen ne drejtesi 0.0 0.1 0.1 0.1

III. Shpenzime kapitale 4.8 4.4 4.4 3.9 4.7 4.5 4.4 4.3

1 Financimi i brendshëm 2.7 2.4 2.7 2.4 2.9 2.5 2.3 2.4

Nga e cila: Fondi per infrastrukturen vendore dhe rajonale 0.6 0.2 0.2 0.2

3 Arsim i lartë nga të ardhurat e veta 0.1 0.1 0.1 0.1 0.1

4 Financimi i huaj 2.1 1.9 1.7 1.5 1.7 2.0 1.9 1.8

IV. Detyrimet e prapambetura 0.0 2.4 1.2

V. Të tjera 0.0 0.1 0.1 0.2 0.1 0.2 0.2 0.2

3 Hua e dhene per sektorin energjitik 0.0 0.1 0.1 0.2 0.2 0.2 0.2 0.2

Hua e kthyer nga sektorin energjitik 0.0 0.0 0.0 0.0 -0.1 0.0 0.0 0.0

VI. Fond shpronesimi 0.0 0.1 0.3 0.0

 DEFIÇITI -5.0 -5.2 -4.1 -2.4 -2.0 -1.8 -1.0 -0.6

FINANCIMI DEFIÇITIT 5.0 5.2 4.1 2.4 2.0 1.8 1.0 0.6

I.  I brendshëm 4.2 3.0 -0.4 1.3 1.3 1.8 1.2 1.2

1 Të ardhura nga privatizimi 1.2 0.0 0.1 0.2 0.0 0.0 0.0 0.0

3 Hua-marrje e brendshme (neto) 3.4 2.7 -1.2 1.2 1.3 1.8 1.2 1.2

4 Të tjera -0.3 0.3 0.7 0.0 0.0 0.0 0.0 0.0

II. I huaj 0.8 2.1 4.5 1.1 0.7 0.0 -0.2 -0.6

1 Hua afatgjatë (e marrë) 1.7 1.4 1.2 1.1 1.2 1.5 1.4 4.6

2 Ndryshimi i gjendjes së arkës  0.1 -0.1 -0.2 0.0 0.0 0.0 0.0 0.0

3 Ripagesat -0.9 -1.3 -4.3 -1.5 -1.8 -2.1 -2.2 -5.2

4 Mbështetje buxhetore (hua nga FMN, BB) 0.0 2.2 7.8 1.4 1.3 0.6 0.5 0.0

MEMO:

Borxhi Publik Total (Stok) 70.4 72.1 72.7 71.0 68.9 66.3 62.8 59.6

I. Borxhi publik nga buxheti (stok) 61.7 66.2 68.7 67.3 65.3 62.9 59.5 56.4

1 I brendshëm (stok) 37.1 38.6 36.3 35.3 34.5 34.1 32.9 32.1

2 I huaj (stok) 24.6 27.5 32.4 32.0 30.8 28.8 26.6 24.3

II. Borxhi publik jashtë buxhetit (stok) 8.7 5.9 4.0 3.6 3.6 3.5 3.3 3.1

1 Pushteti vendor (stok) 0.0 0.1 0.1 0.1 0.1 0.1 0.1 0.1

2 Borxhi publik i garantuar (stok) 3.8 3.9 3.9 3.6 3.5 3.4 3.2 3.1

3 Stoku i detyrimeve të papaguara (stok) 4.9 2.0 0.0

PBB nominal 100.0 100.0 100.0 100.0 100.0 100.0 100.0 100.0

Burimi: Ministria e Financave

Nr. E  M  Ë R  T  I  M  I 2014 2013 2015

